
DĖL APLINKOS MINISTRO ĮSAKYMŲ PAKEITIMO PROJEKTŲ DERINIMO


Aplinkos ministerija parengė ir teikia derinti Lietuvos Respublikos aplinkos ministro Lietuvos Respublikos aplinkos ministro 2002 m. birželio 27 d. įsakymo Nr. 348 „Dėl Pakuočių ir pakuočių atliekų tvarkymo taisyklių patvirtinimo“ pakeitimo projektą (toliau – Pakuočių taisyklių projektas) ir Lietuvos Respublikos aplinkos ministro 2009 m. gegužės 27 d. įsakymo Nr. D1-291 „Dėl Gamintojų ir importuotojų registravimo taisyklių patvirtinimo“ pakeitimo projektą (toliau – Registravimo taisyklių projektas).
2021 m. liepos 7 d. Lietuvos Respublikos Vyriausybės priimtu nutarimu Nr. 548 „Dėl Lietuvos Respublikos Vyriausybės nutarimo Nr. 1168 „Dėl apmokestinamųjų gaminių ir pakuočių atliekų naudojimo ir (ar) perdirbimo užduočių patvirtinimo“ pakeitimo“, kuriame nustatoma, kad metalinių pakuočių užduotis išskiriama nuo 2022m. į užduotis metalinėms (juodųjų metalų) pakuotėms ir metalinėms (aliuminio) pakuotėms. Įvertinus, kad rinkos dalyviai nespės perorientuoti veiklos, jei įpareigojimas vykdyti atskirų rūšių metalinių pakuočių (aliuminio ir juodųjų metalų) apskaitos vykdymas bus nustatytas ataskaitinio laikotarpio viduryje, nes pakuočių atliekų tvarkymo sutartys sudaromos iš anksto, kad sutartiniai įsipareigojimai būtų vykdomi nuo kalendorinių metų pradžios ir pirmą šių metų pusmetį apskaita vykdyta ir sutvarkymą įrodantys dokumentai išrašyti pagal galiojusią tvarką, neišskiriant atskirų metalinių pakuočių rūšių, ir, norint Vieningoje gaminių, pakuočių ir atliekų apskaitos informacinėje sistemoje atskirai apskaityti aliuminio ir juodųjų metalų pakuotes, naujų rūšių alyvas (variklio ir pavarų dėžės alyvos, pramoninės alyvos, pramoninės alyvos (tik emulsija)), būtina nupirkti paslaugas atitinkamam šios sistemos atnaujinimui (įdiegti reikiamą funkcionalumą), Pakuočių taisyklių projekte ir Registravimo taisyklių projekte (toliau – projektai) siūloma numatyti, kad duomenys apie minėtas naujų rūšių alyvas ir metalines pakuotes (skirstant į juodųjų metalų ir aliuminio pakuotes) būtų teikiami nuo 2022 m.
Projektų tikslas – suteikti rinkos dalyviams daugiau laiko prisitaikyti prie reikalavimų teikti duomenis apie naujų rūšių alyvas ir metalines pakuotes.
Pakuočių taisyklių projekte siūloma nustatyti, kad:
. iki 2021 m. gruodžio 31 d. vykdant pakuočių apskaitą, visos metalinės pakuotės būtų apskaitomos kaip viena metalinių  pakuočių rūšis;
. nuo 2022 m. sausio 1 d. vykdant pakuočių apskaitą, metalinės pakuotės skirstomos į metalines (juodųjų metalų) ir metalines (aliuminio) pakuotes. 
Registravimo taisyklių projekte siūloma nustatyti, kad registruojantis Gamintojų ir importuotojų sąvade informacija apie naujų rūšių alyvas teikiama nuo 2022 m. sausio 1 d.
Projektai neprieštarauja Vyriausybės programai.
Projektai nenotifikuotini Europos Komisijai pagal Lietuvos Respublikos Vyriausybės 1999 m. gegužės 20 d. nutarimo Nr. 617 „Dėl Informacijos apie techninius reglamentus ir atitikties įvertinimo procedūras teikimo taisyklių patvirtinimo“ reikalavimus.
Priėmus projektus, keisti ar priimti naujų teisės aktų nereikės.
Projektuose sąvokos neįtvirtinamos.
Projektai paskelbti Seimo Teisės aktų informacinėje sistemoje (TAIS), kur su jais gali susipažinti suinteresuotos institucijos ir visuomenė. 
Pastabas ir pasiūlymus projektams prašome pateikti per 5 darbo dienas po jų paskelbimo TAIS. Per nustatytą laiką negavę pastabų ir pasiūlymų, laikysime, kad pastabų ir pasiūlymų projektams neturite.
Atsižvelgiant į tai, kad teikiami derinti labai mažos apimties projektai ir būtina neatidėliojant patvirtinti vėlesnį naujų reikalavimų įsigaliojimą, prašome ne vėliau kaip per 5 darbo dienas nuo paskelbimo TAIS, pagal kompetenciją išnagrinėti projektus bei pateikti pastabas ir pasiūlymus. Per nurodytą terminą negavę pastabų ir pasiūlymų, laikysime, kad pastabų ir pasiūlymų projektams neturite.
Projektus parengė Aplinkos ministerijos Atliekų politikos grupės (vadovė Vilma Slavinskienė, tel. 8 698 75027) vyriausioji specialistė Ieva Ramanauskienė (tel. 8 696 49647, el. p. ieva.ramanauskiene@am.lt.
PRIDEDAMA:
.	Pakuočių taisyklių  projektas, 1 lapas.
.	Pakuočių taisyklių projekto lyginamasis, 1 lapas.
.	Registravimo taisyklių projektas, 1 lapas.
.	Registravimo taisyklių projekto lyginamasis, 1 lapas.
.	Numatomo teisinio reguliavimo poveikio vertinimo pažyma, 1 lapas.
.	Komisijos įgyvendinimo sprendimo (ES) 2019/1044 ir Lietuvos Respublikos aplinkos ministro 2009 m. gegužės 27 d. įsakymo Nr. D1-291 atitikties lentelė, 1 lapas.
.	Europos Parlamento ir Tarybos direktyvos (ES) 2018/852 ir Lietuvos Respublikos aplinkos ministro 2002 m. birželio 27 d. įsakymo Nr. 348 atitikties lentelė, 1 lapas.


Aplinkos viceministrė	Raminta Radavičienė



























I. Ramanauskienė, 8 696 49 647, el. p. ieva.ramanauskiene@am.lt

Adresatų sąrašas

.	Lietuvos Respublikos ekonomikos ir inovacijų ministerija;
.	Lietuvos Respublikos finansų ministerija;
.	Lietuvos Respublikos susisiekimo ministerija;
.	Lietuvos Respublikos vidaus reikalų ministerija;
.	Lietuvos Respublikos teisingumo ministerija;
.	Aplinkos apsaugos agentūra;
.	Aplinkos apsaugos departamentas prie Aplinkos ministerijos;
.	Lietuvos savivaldybių asociacija;
.	Lietuvos pramonininkų konfederacija;
.	Lietuvos verslo konfederacija;
.	Lietuvos prekybos, pramonės ir amatų rūmų asociacija;
.	Lietuvos prekybos įmonių asociacija; 
.	Asociacija „EEPA“;
.	Autogamintojų ir importuotojų asociacija;
.	Gamintojų ir importuotojų asociacija;
.	VšĮ „Elektronikos gamintojų ir importuotojų organizacija“;
.	VšĮ „Gamtos ateitis“;
.	VšĮ „Padangų importuotojų organizacija“;
.	VšĮ „Pakuočių tvarkymo organizacija“;
.	VšĮ „Žaliasis taškas“;
.	VšĮ „Užstatas“; 
.	VšĮ „Užstato sistemos administratorius“;
.	Lietuvos pakuotojų asociacija; 
.	Asociacija „Lietuvos maisto pramonė“; 
.	VšĮ „Žiedinė ekonomika“;
.	Asociacija „Aplinkosaugos koalicija“;
.	Asociacija „Lietuvos gėrimai“;
.	Lietuvos autoverslininkų asociacija;
.	VšĮ „PATS LT“.

